चेन्नई व हैदराबाद जैसा गर्म नीमच शहर, तापमान 33 डिग्री
30 दिसंबर कभी इतनी गर्म नहीं रही और न ही साल का आखिरी सप्ताह इतना तपा। दिसंबर में सर्दी का सबसे सर्द क्रिसमस भी मना। इस दिन अधिकतम तापमान 25 डिग्री रहा था। बुधवार को अधिकतम तापमान 33 डिग्री सेल्सियस पर पहुंच गया। सर्दी में यह पहली बार हुआ है।
सर्दी से बेअसर रहने वाले चेन्नई व हैदराबाद आदि शहरों के तापमान के बराबर ही इन दिनों शहर का तापमान चल रहा है। मौसम जानकारों के अनुसार सालभर मौसम में बदलाव लाने वाला पश्चिमी विक्षोभ अब सर्दी को अपनी चपेट में ले रहा है। उत्तर भारत में बदले मौसम का असर यहां की आबो-हवा पर पड़ रहा है। उत्तरी पाकिस्तान व जम्मू कश्मीर में पश्चिमी विक्षोभ बन रहा है। समुद्र तल से 3.1 किमी ऊंचाई पर चक्रवात की स्थिति बनी हुई है। अलनीनो इफैक्ट के कारण भी तापमान बढ़ा है। दिसंबर के अंतिम सप्ताह में अधिकतम तापमान 33 डिग्री से ऊपर पहुंच गया। पिछले साल इस दौरान 28 डिग्री अधिकतम तापमान दर्ज हुआ था। दिसंबर के अंतिम सप्ताह में 2001 में 22 डिग्री, 2003 में 21, वर्ष 2008 में 20 व वर्ष 2009 में 18, 2012 में 15 व 2013 में अधिकतम तापमान 22 डिग्री सेल्सियस तक पहुंचा था। 2014 में अधिकतम तापमान 25 डिग्री था जिससे कड़ाके की ठंड पड़ने लगी थी।
मौसम का यह असर सर्दी के कमजोर होने से भले ही ठिठुरन कम हो गई है, लेकिन सर्दी नहीं पड़ना जिले के प्रमुख खाद्यान्न गेहूं की फसल के लिए ठीक नहीं है। सर्दी नहीं पड़ने से कोहरा व धुंध जैसी स्थिति नहीं बन पा रही है। यह फसल के लिए अमृत है लेकिन इस बार ऐसी परिस्थिति नहीं बनी। धूप में तेजी की वजह से खेतों में सिंचाई की दरकार बढ़ रही है। किसानों के पास जलस्रोतों में इस बार पानी नहीं है। ऐसे में कम सिंचाई के कारण फसल की गुणवत्ता पर असर पड़ने की आशंका है।
बदल सकता है हवा का रुख- हवाओं की दिशा बदलकर पश्चिम हो गई। इससे उत्तर भारत की ओर से आ रही ठंडी हवाएं बंद हो गई हैं, लिहाजा ठंड भी कम हो गई। किसान रखें ख्याल ऐसे मौसम में कृषि वैज्ञानिक किसानों को सावधानी बरतने की सलाह दे रहे हैं। बढ़ा तापमान अचानक गिर सकता है। यदि न्यूनतम तापमान 5 डिग्री तक आ जाए और तेज हवा चले तो पाले से फसलों को बचाने के लिए अलर्ट रहें।
सप्ताहभर नहीं बदलेगा मौसम
मौसम विश्लेषकों के अनुसार मौसम का यह रुख अभी करीब एक सप्ताह तक ऐसा ही रहेगा। यानी इस दौरान सर्दी कमजोर रहेगी। धूप तीखी रहेगी। पारा 31 डिग्री सेल्सियस के करीब बना रहेगा।
तापमान पर एक नजर
तारीख अधिकतम न्यूनतम
21 दिसंबर 24 9
22 दिसंबर 24 6
23 दिसंबर 23 8
24 दिसंबर 24 8
25 दिसंबर 24 9
26 दिसंबर 26 7
27 दिसंबर 28 8
28 दिसंबर 32 11
29 दिसंबर 32 10
30 दिसंबर 33 10
फसलों के लिए घातक
awa_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva hin_Deva